নিউজ ডেস্ক : বাংলাদেশের সোনালি স্বপ্ন হিসেবে পাটের বিকাশে সবচেয়ে বড় ভূমিকা রাখছে বাংলাদেশ পাট গবেষণা ইনস্টিটিউট (বিজেআরআই)। পরিবেশবান্ধব পাটের চাষাবাদ লাভজনক করা এবং আবাদ অব্যাহত রাখার লক্ষ্যে এ পর্যন্ত পাট ও পাট জাতীয় ফসলের ৪৯টি উচ্চ ফলনশীল জাত উদ্ভাবন করেছে প্রতিষ্ঠানটি। গত বছর পাটের নতুন চারটি জাত উদ্ভাবন করেছিল বিজেআরআই। সম্প্রতি আরও নতুন তিন জাতের পাট আসছে প্রতিষ্ঠানটি থেকে।